**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 26.11.2022, ora 08:00 – 27.11.2022, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 27.11.2022, ora 07:00**

**RÂURI**

**Debitele au fost în general în uşoară scădere, exceptând cursurile mijlocii şi inferioare ale Someşului, Siretului, Moldovei și cursurile inferioare ale Crasnei și Moraviței unde au fost în creștere ca urmare a propagării.**

**Pe râurile din bazinul Prutului și pe râurile din Dobrogea debitele au fost relativ staționare.**

**Debitele se situează în general la valori în jurul și peste normalele lunare multianuale, exceptând râurile din bazinele hidrografice: Cerna, Vedea, Buzău, Rm. Sărat, Putna, Tazlău, Bârlad, bazinele inferioare ale Jiului, Oltului, Argeșului, bazinele mijlocii și inferioare ale Ialomiței și Prutului și pe cele din Dobrogea, unde se situeaza la valori cuprinse între 30-80%.**

**Nivelurile pe râuri la stațiile hidrometrice se situează sub COTELE DE ATENȚIE.**

**Debitele vor fi în general în uşoară scădere, exceptând cursurile mijlocii şi inferioare ale Someşului şi Siretului, cursurile inferioare ale râurilor: Crasna, Moravița şi Moldova unde vor fi în creștere ca urmare a propagării.**

**Pe râurile din bazinul Prutului și pe râurile din Dobrogea, debitele vor fi relativ staționare.**

**Nivelurile pe râuri la stațiile hidrometrice se vor situa sub COTELE DE ATENȚIE.**

**DUNĂRE**

**Debitul la intrarea în ţară (secţiunea Baziaş) în intervalul 26 - 27.11.2022 a fost în creştere, având valoarea de 5900 m3/s, peste media multianuală a lunii noiembrie (4650 m3/s).**

**În aval de Porțile de Fier debitele au fost în creștere.**

**Debitul la intrarea în țară (secțiunea Baziaș) va fi în creștere (6200 m3/s).**

**În aval de Porțile de Fier debitele vor fi în creștere.**

**2. Situaţia meteorologică în intervalul 26.11.2022, ora 08:00 –27.11.2022, ora 06:00**

**ÎN ŢARĂ**

**Pe timpul zilei, în majoritatea zonelor -în condiții de nebulozitate sau ceață mai persistente- valorile termice s-au situat în jurul sau chiar sub cele normale pentru această dată; excepție au făcut Oltenia și areale din nordul Munteniei unde vremea a fost însorită și caldă pentru ultima decadă a lunii noiembrie. Începând de seara, înnorări au fost în cea mai mare parte a țării. Vântul a suflat slab și moderat, cu intensificări locale la altitudini mari în zona montană, cu precădere în Carpații Orientali și temporar în Delta Dunării. Stratul de zăpadă s-a menținut local la munte, în general la altitudini de peste 1700 m, și măsura aseară la ora 20 -în platformele stațiilor meteo- până la 42 cm în Masivul Călimani, dar pe suprafețe mici și în nordul Moldovei, până la 2 cm. Temperaturile maxime s-au încadrat între 1 grad la Joseni și 12 grade la Apa Neagră, Târgu Jiu și Drobeta-Turnu Severin, iar la ora 6 se înregistrau valori termice apropiate de cele specifice perioadei, cuprinse între -2 grade la Caracal și 6 grade la Pătârlagele și Constanța-dig. S-a semnalat ceață local în sud și sud-vest la începutul zilei și din nou din orele serii, pe areale restrânse persistentă în mare parte din interval.**

***Observație: de ieri de la ora 6 au fost în vigoare 7 atenționări cod galben pentru fenomene meteorologice periculoase imediate, emise după cum urmează: câte 3 de către CNPM București pentru Muntenia, respectiv SRPV Timișoara și 1 de către SRPV Craiova.***

**LA BUCUREŞTI**

**Valorile termice diurne s-au situat în jurul mediei multianuale a datei. Cerul a avut înnorări în prima parte a zilei și din nou din orele serii când temporar, cu precădere în zona periurbană, a fost și ceață, iar după-amiaza a devenit variabil în majoritatea cartierelor. Vântul a suflat în general slab. Temperatura maximă a fost de 8 grade la Filaret și Băneasa și 9 grade la Afumați, iar la ora 6 se înregistrau 5 grade.**

**3. Prognoza meteorologică în intervalul 27.11.2022, ora 08:00 –28.11.2022, ora 08:00**

**ÎN ŢARĂ**

**Vremea va fi apropiată de normalul termic al perioadei. Astfel, temperaturile maxime vor fi cuprinse între 3 și 9 grade, iar cele minime se vor încadra între -5 și 5 grade. Cerul va fi variabil în regiunile vestice, unde probabilitatea pentru nebulozitate joasă va fi ridicată la începutul și sfârșitul intervalului, iar în rest va fi mai mult noros și se vor semnala precipitații -izolate ziua și pe arii restrânse noaptea. Acestea vor fi sub formă de ninsoare în zona montană, mixte în cea submontană și ploaie în rest. Vântul va sufla slab și moderat, cu ușoare intensificări în zona costieră. Dimineața și noaptea, în zonele joase de relief, pe alocuri va fi ceață.**

**LA BUCUREŞTI**

**Valorile termice vor fi normale pentru sfârșitul lunii noiembrie, cu o maximă de 7...8 grade și minima de 1...2 grade. Cerul va avea înnorări, iar spre sfârșitul intervalului, trecător, vor fi posibile ploi slabe. Vântul va sufla slab până la moderat. Vor fi condiții de ceață mai ales dimineața.**

1. ***CALITATEA APELOR***

**1. Pe fluviul Dunărea**

**Nu au fost semnalate evenimente deosebite.**

**2. Pe râurile interioare**

**Nu au fost semnalate evenimente deosebite.**

**3. Pe Marea Neagră**

***Administrația Națională Apele Române* informează despre producerea, în data de 26.11.2022, la ora 16:30, unei poluări accidentale cu 5 litri de motorină a apei bazinului portuar, din interiorul barajului de protecție, în Dana 4 - Port Midia, județul Constanța, în timpul operării navei Seaven Pride (descărcare motorină). Personalul Midia Marine Terminal a intervenit pentru limitarea poluării cu substanțe de tip Spill-Sorb, baraje absorbante și vidanjă. Fenomenul este minor. A.B.A. Dobrogea Litoral va reveni cu informații suplimentare în cursul zilei de 27.11.2022.**

1. ***ALIMENTĂRI CU APĂ***

***Administraţia Bazinală de Apă Prut Bârlad***

**Judeţul Botoşani**

**Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.**

**Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.**

**Judeţul Iaşi:**

**Se menţine situaţia de restricţii în alimentarea cu apă pentru piscicultură la folosinţele: - S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin încetarea livrării apei din sursa r. Miletin – ac. Halceni;**

**- SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;**

**- SC MIHPES SRL Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.**

**Se menţine aplicarea Planului de restricţii în alimentarea cu apă pentru piscicultură prin reducerea debitului la sursa r. Ezareni - ac. Ezareni, corespunzător treptei III, începând cu data de 01.09.2022, pentru Staţiunea de Cercetare Dezvoltare pentru Acvacultură şi Ecologie Acvatică Horpaz.**

**Judeţul Vaslui**

**Se menţin prevederile „Planului de restricţii şi folosire a apei în perioade deficitare”, astfel:**

**- treapta III - pentru S.C. AQUAVAS S.A. VASLUI – Sucursala Vaslui din acumularea Soleşti;**

**- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti.**

***Administraţia Bazinală de Apă Ialomiţa-Buzău***

**B.H. Dunăre:**

**- sectorul 4 Brăila – Galați – se menține faza de atenționare/avertizare instituită în data de 26.10.2022;**

**- sector 6.1 Chiciu – Vadu Oii – se menține faza de atenționare/avertizare instituită în data de 25.10.2022;**

**- sectorul 6 Chiciu – Vadu Oii (amonte Chiciu) – se menține faza de atenționare/avertizare instituită în data de 25.10.2022.**

**B.H. Ialomița:**

**- sectorul 5 Râu Ialomița – izvor - ph Moroeni – se menține treapta III de restricții instituită în data de 04.11.2022.**

1. ***CALITATEA MEDIULUI***
2. **În domeniul aerului**

**Nu au fost semnalate evenimente deosebite.**

1. **În domeniul solului şi vegetaţiei**

**Nu au fost semnalate evenimente deosebite.**

1. **În domeniul supravegherii radioactivităţii mediului**

**Nu au fost semnalate evenimente deosebite.**

1. **În municipiul Bucureşti**

**Nu au fost semnalate evenimente deosebite.**

Direcția Comunicare